title: A Bizottság (EU) 2019/1982 végrehajtási rendelete (2019. november 28.) a Kínai Népköztársaságból származó, a Jinan Meide Castings Co., Ltd által gyártott menetelt temperöntvény és gömbgrafitos öntöttvas csőszerelvények egyes behozatalaira vonatkozó nyilvántartásbavételi kötelezettségnek a Kínai Népköztársaságból származó, a Jinan Meide Castings Co., Ltd által gyártott menetelt temperöntvény csőszerelvények és -illesztések behozatalára vonatkozó végleges dömpingellenes vám ismételt kivetéséről szóló (EU) 2017/1146 végrehajtási rendelettel kapcsolatos T-650/17. sz. ügyben 2019. szeptember 20-án hozott ítélet végrehajtása érdekében újból megindított vizsgálattal összefüggésben történő bevezetéséről

text:
                  29.11.2019

                  HU

                  Az Európai Unió Hivatalos Lapja

                  L 308/77

         A BIZOTTSÁG (EU) 2019/1982 VÉGREHAJTÁSI RENDELETE
         (2019. november 28.)
         a Kínai Népköztársaságból származó, a Jinan Meide Castings Co., Ltd által gyártott menetelt temperöntvény és gömbgrafitos öntöttvas csőszerelvények egyes behozatalaira vonatkozó nyilvántartásbavételi kötelezettségnek a Kínai Népköztársaságból származó, a Jinan Meide Castings Co., Ltd által gyártott menetelt temperöntvény csőszerelvények és -illesztések behozatalára vonatkozó végleges dömpingellenes vám ismételt kivetéséről szóló (EU) 2017/1146 végrehajtási rendelettel kapcsolatos T-650/17. sz. ügyben 2019. szeptember 20-án hozott ítélet végrehajtása érdekében újból megindított vizsgálattal összefüggésben történő bevezetéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) és különösen annak 14. cikkére,
         mivel:
         1.   ELJÁRÁS

                     (1)

                     A Tanács 2013. május 13-án elfogadta a Kínai Népköztársaságból és Thaiföldről származó menetelt temperöntvény csőszerelvények és -illesztések behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről, valamint Indonézia tekintetében az eljárás megszüntetéséről szóló 430/2013/EU végrehajtási rendeletet (2) (a továbbiakban: végleges rendelet).

                     (2)

                     Az egyik kínai exportáló gyártó, a Jinan Meide Castings Co., Ltd (a továbbiakban: Jinan Meide, felperes) 2013. június 12-én keresetet indított az Európai Unió Törvényszéke (a továbbiakban: Törvényszék) előtt, amelyben kérte a végleges rendelet megsemmisítését. (3)

                     (3)

                     Ennek nyomán a Törvényszék 2016. június 30-án a Jinan Meide által gyártott menetelt temperöntvény csőszerelvények és -illesztések behozatalára kivetett dömpingellenes vámot érintő részében megsemmisítette a végleges rendeletet.

                     (4)

                     Az újból megindított vizsgálatot követően a Bizottság 2017. június 28-án elfogadta a Kínai Népköztársaságból származó, a Jinan Meide Castings Co., Ltd által gyártott menetelt temperöntvény csőszerelvények és -illesztések behozatalára vonatkozó végleges dömpingellenes vám ismételt kivetéséről szóló (EU) 2017/1146 végrehajtási rendeletet (4) (a továbbiakban: szóban forgó dömpingellenes rendelet).

                     (5)

                     Az Európai Unió Bírósága 2018. július 12-én kimondta, hogy a gömbgrafitos öntöttvasból (más néven alakítható öntöttvasból) készült szerelvények nem tartoznak a 7307 19 10 KN-kód értelmében vett temperöntvény csőszerelvények közé. A Bíróság megállapította, hogy a gömbgrafitos öntöttvasból készült csőszerelvényeket a „más” kategóriába, azaz a 7307 19 90 KN-kód alá, más vasból készült más áruként kell besorolni. A Bizottság 2019. február 14-én közzétette az (EU) 2019/262 rendeletet, (5) amely a Bíróság megállapításaival összhangban módosítja a TARIC-kód-hivatkozásokat. Mivel a dömpingellenes intézkedések bevezetése a termékmegnevezés alapján, a tarifális besorolástól függetlenül történik, a módosítás nem volt kihatással az intézkedések hatálya alá tartozó termékkörre.

                     (6)

                     A felperes megtámadta a Törvényszék előtt a szóban forgó dömpingellenes rendeletet. A Törvényszék a T-650/17. sz. ügyben 2019. szeptember 20-án hozott ítéletet a szóban forgó dömpingellenes rendeletről. (6)

                     (7)

                     A Törvényszék mind a négy, a felperes által megjelölt jogalapot megvizsgálta, és hármat közülük megalapozatlannak ítélt. A Törvényszék mindössze egy jogalapnak adott helyt. A Törvényszék szerint a Bizottság észszerűtlen módszerrel vette figyelembe az analóg országban gyártott és a Kínából kivitt terméktípusok fizikai jellemzői közötti különbségeket. Mivel az analóg országbeli belföldi termelés adatai nem álltak rendelkezésre, a Bizottság a számításaiban a Kínából kivitt különböző terméktípusok értékesítési árai közötti különbségeket vette figyelembe. A Törvényszék szerint a Bizottság nem vélelmezheti, hogy az esetlegesen dömpingelt ár észszerű alapot képezhet a fizikai jellemzőkben fennálló különbségek piaci értékének becsléséhez, mivel lehetséges, hogy ez az ár nem a piacon szokásosan érvényesülő erők következménye. Ennek alapján a Törvényszék megsemmisítette a Kínai Népköztársaságból származó, a Jinan Meide Castings Co., Ltd által gyártott menetelt temperöntvény csőszerelvények és -illesztések behozatalára vonatkozó végleges dömpingellenes vám ismételt kivetéséről szóló (EU) 2017/1146 bizottsági végrehajtási rendelettel a felperesre újból kivetett dömpingellenes vámot.

                     (8)

                     A Törvényszék ítélete nyomán a Bizottság egy értesítés (7) (a továbbiakban: a vizsgálat újbóli megindításáról szóló értesítés) közzététele útján bejelentette, hogy részlegesen újból megindítja a menetelt temperöntvény csőszerelvényekkel kapcsolatos, a szóban forgó dömpingellenes rendelet elfogadásához vezető dömpingellenes vizsgálatot, és azt attól a ponttól folytatja, ahol a szabálytalanság történt. A vizsgálat újbóli megindítása a Törvényszék ítéleteinek a Jinan Meide tekintetében történő végrehajtására korlátozódott.

               2.   A NYILVÁNTARTÁSBA VÉTEL INDOKOLÁSA

                     (9)

                     A Bizottság megvizsgálta, hogy az érintett termék behozatalaira vonatkozóan helyénvaló-e nyilvántartásbavételi kötelezettséget bevezetni. Ezzel összefüggésben a Bizottság a következőket vette figyelembe. Az EUMSZ 266. cikke előírja, hogy az intézmények kötelesek megtenni a Bíróságok ítéletében foglaltak teljesítéséhez szükséges intézkedéseket. Az intézmények igazgatási eljárásokkal (ideértve a dömpingellenes vizsgálatokat is) összefüggésben elfogadott aktusainak megsemmisítése esetén a Bíróság ítéletében foglaltak teljesítése abban állhat, hogy az intézmények a megsemmisített aktus helyett új, a Bíróság által feltárt szabálytalanságot megszüntető aktust fogadnak el. (8)

                     (10)

                     A Bíróság ítélkezési gyakorlata szerint a megsemmisített aktust helyettesítő aktus elfogadására irányuló eljárás attól a ponttól folytatható, ahol a szabálytalanság bekövetkezett. (9) Ez azt is jelenti, hogy igazgatási eljárást lezáró aktus megsemmisítése esetén a megsemmisítés nem terjed ki szükségképpen az előkészítő eljárási cselekményekre, például az eljárás megindítására. Végleges piacvédelmi intézkedéseket bevezető rendelet megsemmisítése esetén ez azt jelenti, hogy – hacsak a szabálytalanság nem az eljárás megindításakor következett be – a megsemmisítés után az eljárás még folyamatban van, tekintve, hogy az eljárást lezáró aktus eltűnt az Unió jogrendjéből. (10)

                     (11)

                     Ahogyan azt a vizsgálat újbóli megindításáról szóló értesítés kifejti, mivel a szabálytalanság nem a vizsgálat megindításakor, hanem annak folyamán következett be, a Bizottság úgy döntött, hogy a dömpingellenes vizsgálatot a Jinan Meide tekintetében újból megindítja, és a 2011. január 1-jétől 2011. december 31-ig tartó időszakra vonatkozó eredeti meghatározástól, azaz attól a ponttól folytatja, ahol a szabálytalanság történt.

                     (12)

                     A Bíróság ítélkezési gyakorlata szerint az igazgatási eljárás ilyen jellegű folytatása és a vámok esetleges újbóli kivetése nem tekinthető ellentétesnek a visszaható hatály tilalmának elvével. (11) A vizsgálat újbóli megindításáról szóló értesítés tájékoztatja az érdekelt feleket – köztük az importőröket – arról, hogy az esetleges jövőbeni kötelezettségek az újbóli vizsgálat ténymegállapításain fognak alapulni.

                     (13)

                     Az újbóli vizsgálat eredményeitől függően, amelyek jelenleg még nem ismertek, a Bizottság rendelet elfogadása útján orvosolja a Törvényszék által azonosított hibákat, és indokolt esetben újból megállapítja az alkalmazandó vámtételt. Ez az esetleges újból megállapított vámtétel a szóban forgó dömpingellenes rendelet hatálybalépésének időpontjától fogva lesz alkalmazandó.

                     (14)

                     A dömpingellenes vámokkal kapcsolatos múltbéli és jövőbeni kötelezettségekkel összefüggésben az alábbiakat kell megjegyezni.

                     (15)

                     mivel az újbóli vizsgálatból eredő kötelezettségek mértéke bizonytalan, a Bizottság a vizsgálat újbóli megindításáról szóló értesítésben felkéri a nemzeti vámhatóságokat, hogy mindaddig ne hozzanak döntést a Törvényszék által a Jinan Meide tekintetében megsemmisített dömpingellenes vámokra vonatkozóan benyújtott visszafizetés iránti kérelmekről, amíg nem ismertek az újbóli vizsgálat eredményei. A vámhatóságok tehát utasítást kaptak arra, hogy a megsemmisített vámok visszatérítése iránti kérelmeket mindaddig ne bírálják el, ameddig az újbóli vizsgálat eredményei kihirdetésre nem kerülnek a Hivatalos Lapban.

                     (16)

                     Emellett abban az esetben, ha az újból megindított vizsgálat a dömpingellenes vámok újbóli kivetését eredményezi, ezeket a vámokat az újból megindított vizsgálat időtartamára nézve is be kell szedni. Ez alapvetően fontos ahhoz, hogy a jogilag indokolt és szükséges intézkedések tényleges alkalmazása azok teljes élettartama során biztosított legyen, függetlenül attól, hogy egy adott importügyletre – a vizsgálat újbóli megindításának időpontjához viszonyítva – mikor kerül sor.

                     (17)

                     Ezzel összefüggésben a Bizottság megjegyzi, hogy a nyilvántartásba vétel eszköze a dömpingellenes alaprendelet 14. cikkének (5) bekezdése értelmében arra szolgál, hogy az intézkedéseket a nyilvántartásba vétel megkezdésének időpontjától fogva lehessen alkalmazni az egyes behozatalokra. Erre például annak érdekében van szükség, hogy vámok alkalmazása vagy kijátszás esetén biztosított legyen a vámok befizetése. A mostani esetben a Bizottság azért ítéli helyénvalónak a behozataloknak a Jinan Meide tekintetében történő nyilvántartásba vételét, hogy ezáltal megkönnyítse a dömpingellenes vámoknak a vizsgálat újbóli megindítása utáni beszedését, amennyiben az indokolt.

                     (18)

                     A Bíróság ítélkezési gyakorlatával (12) összhangban megjegyezzük, hogy az ideiglenes intézkedések elfogadása előtti időszakban végzett nyilvántartásba vétellel ellentétben a mostani esetben nem alkalmazandók a dömpingellenes alaprendelet 10. cikkének (4) bekezdésében meghatározott feltételek. Ennek az az oka, hogy az említett rendelkezéssel ellentétben a bírósági ítéletek nyomán végzett vizsgálatokhoz kapcsolódó nyilvántartásba vételnek nem a piacvédelmi intézkedések visszaható hatályú alkalmazásának lehetővé tétele a célja. A nyilvántartásba vételnek ebben az esetben az a célja, ahogyan azt a fentiekben már említettük, hogy a lehetőségek szabta keretek között az intézkedések eredményes alkalmazásának lehetővé tétele érdekében biztosítsa, hogy a behozatalokra a szóban forgó dömpingellenes rendelet hatálybalépésének időpontjától a vámok esetleges újbóli, kiigazított vámtétellel történő kivetésének időpontjáig indokolatlan megszakítás nélkül a helyes dömpingellenes vámok legyenek alkalmazandók.

                     (19)

                     A fenti megfontolások alapján a Bizottság úgy ítéli meg, hogy a dömpingellenes alaprendelet 14. cikkének (5) bekezdése értelmében indokolt a nyilvántartásba vétel elrendelése.

               3.   NYILVÁNTARTÁSBA VÉTEL

                     (20)

                     A dömpingellenes alaprendelet 14. cikkének (5) bekezdése alapján a Jinan Meide által gyártott érintett terméknek a B336 TARIC-kiegészítő kóddal megvalósított behozatalait nyilvántartásba kell venni annak biztosítása érdekében, hogy amennyiben a vizsgálat nyomán az intézkedések újból bevezetésre kerülnek, az érintett behozatalokra a megfelelő összegű dömpingellenes vámokat lehessen alkalmazni.

                     (21)

                     Ahogyan a vizsgálat újbóli megindításáról szóló értesítés is jelzi, a dömpingellenes vámok megfizetésével összefüggő, a szóban forgó dömpingellenes rendelet hatálybalépésével kezdődő időszakhoz kapcsolódó esetleges végleges kötelezettségek az újbóli vizsgálat ténymegállapításain fognak alapulni. Mindazonáltal a 2019. december 2-tól az újbóli vizsgálat eredményeinek hatálybalépéséig tartó időszakra vonatkozóan nem kerül beszedésre nagyobb vám, mint amekkorát a szóban forgó dömpingellenes rendelet megállapított. A Jinan Meide esetében jelenleg 39,2 %-os vámtételű dömpingellenes vám alkalmazandó,

               ELFOGADTA EZT A RENDELETET:

            1. cikk

               (1)   A vámhatóságok az (EU) 2016/1036 rendelet 14. cikkének (5) bekezdése alapján megteszik a megfelelő lépéseket annak érdekében, hogy a Jinan Meide Castings Co., Ltd által gyártott (TARIC-kiegészítő kód: B336), jelenleg az ex 7307 19 10 (TARIC-kód: 7307191010) és ex 7307 19 90 (TARIC-kód: 7307199010) KN-kódok alá tartozó menetelt temperöntvény és gömbgrafitos öntöttvas csőszerelvényeknek (ide nem értve az ISO DIN 13 szerinti métermenettel rendelkező vágógyűrűs szerelvénytesteket és a kerek, menetes, fedél nélküli temperöntvény elágazó dobozokat) az Unióba érkező behozatalait nyilvántartásba vegyék.

               (2)   A nyilvántartásba vételt e rendelet hatálybalépése után kilenc hónappal meg kell szüntetni.

               (3)   A Jinan Meide Castings Co., Ltd által gyártott (TARIC-kiegészítő kód: B336), jelenleg az ex 7307 19 10 (TARIC-kód: 7307191010) és ex 7307 19 90 (TARIC-kód: 7307199010) KN-kódok alá tartozó menetelt temperöntvény és gömbgrafitos öntöttvas csőszerelvények (ide nem értve az ISO DIN 13 szerinti métermenettel rendelkező vágógyűrűs szerelvénytesteket és a kerek, menetes, fedél nélküli temperöntvény elágazó dobozokat) behozatalaival összefüggésben a vizsgálat újbóli megindításának időpontjától az újbóli vizsgálat eredményeinek hatálybalépéséig tartó időszakra vonatkozóan beszedhető dömpingellenes vámok vámtétele nem lehet nagyobb az (EU) 2017/1146 rendelettel kivetett vám vámtételénél.

               (4)   A nemzeti vámhatóságok a Jinan Meide Castings Co., Ltd-től érkező behozatalok vonatkozásában a dömpingellenes vámok visszafizetése vagy elengedése iránti kérelmekről a vámok újbóli kivetéséről rendelkező bizottsági végrehajtási rendelet kihirdetéséig nem hozhatnak döntést.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. november 28-án.

                  a Bizottság részéről

                  az elnök

               Jean-Claude JUNCKER

            (1)  HL L 176., 2016.6.30., 21. o., a legutóbb a 2018. június 7-i (EU) 2018/825 európai parlamenti és tanácsi rendelettel módosított változatában.

            (2)  A Tanács 430/2013/EU végrehajtási rendelete (2013. május 13.) a Kínai Népköztársaságból és a Thaiföldről származó menetelt temperöntvény és gömbgrafitos öntöttvas csőszerelvények és -illesztések behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről, valamint Indonézia tekintetében az eljárás megszüntetéséről (HL L 129., 2013.5.14., 1. o.).

            (3)  T-424/13, Jinan Meide Castings Co. Ltd kontra Tanács.

            (4)  A Bizottság (EU) 2017/1146 végrehajtási rendelete (2017. június 28.) a Kínai Népköztársaságból származó, a Jinan Meide Castings Co., Ltd által gyártott menetelt temperöntvény csőszerelvények és -illesztések behozatalára vonatkozó végleges dömpingellenes vám ismételt kivetéséről (HL L 166., 2017.6.29., 23. o.).

            (5)  HL L 44., 2019.2.15., 6. o.

            (6)  ECLI:EU:T:2019:644.

            (7)  Értesítés a Kínai Népköztársaságból származó, a Jinan Meide Castings Co., Ltd által gyártott menetelt temperöntvény csőszerelvények és -illesztések behozatalára vonatkozó végleges dömpingellenes vám ismételt kivetéséről szóló, 2017. június 28-i (EU) 2017/1146 bizottsági végrehajtási rendelettel kapcsolatos T-650/17. sz. ügyben 2019. szeptember 20-án hozott ítélet tárgyát képező vizsgálat újbóli megindításáról (HL C XX., 2019.11.29., xx. o.).

            (8)  Asteris AE és társai és Görög Köztársaság kontra Bizottság, 97, 193, 99 és 215/86 egyesített ügyek, EBHT 1988., 2181. o., 27. és 28. pont.

            (9)  Spanyolország kontra Bizottság, C-415/96, EBHT 1998., I-6993. o., 31. pont; Industrie des Poudres Sphériques kontra Tanács, C-458/98 P, EBHT 2000., I-8147. o., 80–85. pont; Alitalia kontra Bizottság, T-301/01, EBHT 2008., II-1753. o., 99. és 142. pont; Région Nord-Pas de Calais kontra Bizottság, T-267/08 és T-279/08 egyesített ügyek, EBHT 2011., II-0000. o., 83. pont.

            (10)  Asteris AE és társai és Görög Köztársaság kontra Bizottság, 97, 193, 99 és 215/86 egyesített ügyek, EBHT 1988., 2181. o., 27. és 28. pont; Spanyolország kontra Bizottság, C-415/96, EBHT 1998., I-6993. o., 31. pont; Industrie des Poudres Sphériques kontra Tanács, C-458/98 P, EBHT 2000., I-8147. o., 80–85. pont; Alitalia kontra Bizottság, T-301/01, EBHT 2008., II-1753. o., 99. és 142. pont; Région Nord-Pas de Calais kontra Bizottság, T-267/08 és T-279/08 egyesített ügyek, EBHT 2011., II-0000. o., 83. pont.

            (11)  A Bíróság 2018. március 15-i ítélete, Deichmann SE kontra Hauptzollamt Duisburg, C-256/16, 79. pont, valamint 2019. június 19-i ítélete, C & J Clark International Ltd kontra Commissioners for Her Majesty’s Revenue & Customs, C-612/16, 58. pont.

            (12)  Deichmann SE kontra Hauptzollamt Duisburg, C-256/16, 79. pont, valamint a Bíróság 2019. június 19-i ítélete, C & J Clark International Ltd kontra Commissioners for Her Majesty’s Revenue & Customs, C-612/16, 58. pont.


title: A Bizottság (EU) 2020/35 végrehajtási rendelete (2020. január 15.) az egyes acéltermékek behozatalára vonatkozó végleges védintézkedések bevezetéséről szóló (EU) 2019/159 végrehajtási rendelet módosításáról

text:
                  16.1.2020

                  HU

                  Az Európai Unió Hivatalos Lapja

                  L 12/13

         A BIZOTTSÁG (EU) 2020/35 VÉGREHAJTÁSI RENDELETE
         (2020. január 15.)
         az egyes acéltermékek behozatalára vonatkozó végleges védintézkedések bevezetéséről szóló (EU) 2019/159 végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a behozatalra vonatkozó közös szabályokról szóló, 2015. március 11-i (EU) 2015/478 európai parlamenti és tanácsi rendeletre (1) és különösen annak 20. cikke (2) bekezdésére,
         tekintettel az egyes harmadik országokból történő behozatalra vonatkozó közös szabályokról szóló, 2015. április 29-i (EU) 2015/755 európai parlamenti és tanácsi rendeletre (2) és különösen annak 16. cikke (2) bekezdésére,
         mivel:

                     (1)

                     Az Európai Bizottság (a továbbiakban: Bizottság) az (EU) 2019/159 végrehajtási rendelettel végleges védintézkedéseket vezetett be egyes acéltermékekre vonatkozóan (a továbbiakban: végleges rendelet) (3). A végleges rendelettel bevezetett intézkedések az acéltermékek 26 kategóriájára vonatkozó vámkontingensből állnak, amelyet elég magas szinten határoztak meg ahhoz, hogy a hagyományos kereskedelmi forgalom fennmaradjon. A 2015 és 2017 közötti behozatalok alapján kerültek megállapításra a mennyiségi küszöbértékek, amelyeket 5 %-kal növeltek a megfelelő uniós piaci ellátás és verseny fenntartása céljából. Csak a meghatározott mennyiségi küszöbértékek szintje fölött kell 25 %-os vámtételt alkalmazni.

                     (2)

                     A Bizottság a felülvizsgálatot követően az (EU) 2019/1590 végrehajtási rendelettel (4) (a továbbiakban: módosító rendelet) módosította ezeket az intézkedéseket, annak érdekében, hogy tükrözze az intézkedések bevezetése következtében megváltozott körülményeket, és az uniós érdeket szem előtt tartva még hatékonyabbá tegye az intézkedéseket.

                     (3)

                     E felülvizsgálat keretében néhány fél – köztük az Európai Gépjárműgyártók Szövetsége (a továbbiakban: ACEA) – kérte (az elsősorban a gépjárműiparban használatos fémbevonatú lemezeket tartalmazó) 4B. termékkategória kizárását az intézkedések hatálya alól. Az ACEA azzal érvelt, hogy e termékkategória uniós gépjárműipar általi felhasználása elengedhetetlenül fontos az ágazat rendes kereskedelmi tevékenységeinek folytatásához. A Bizottság ugyanakkor elismerte, hogy az uniós érdeket szolgálja, ha az uniós gépjárműipar által felhasznált terméktípusok hagyományos kereskedelmi forgalmát elkülönítik, azonban nem talált alapot azoknak a vámkontingens-rendszerből történő ilyen egyértelmű kizárására. Az összes érdekelt féllel folytatott konzultációt követően a Bizottság ennek megfelelően a kizárás helyett úgy határozott, hogy a 4B. kategória (amely más felhasználásra szánt termékeket is tartalmazhat) alkalmazását kizárólag azokra a behozatalokra kell korlátozni, amelyek esetében bizonyítani tudják a gépjárműiparban történő felhasználást. Ezért a módosító rendelet révén a megfelelő behozatalokat a 952/2013/EU európai parlamenti és tanácsi rendelet (5) 254. cikkében említett, meghatározott célra történő felhasználási eljárás alá vonták. A gépjárműipar és acélbeszállítói általában üdvözölték ezt a megoldást, mivel biztosítaná a hagyományos kereskedelmi forgalom védelmét és azt, hogy a 4B. termékkategóriára vonatkozó vámkontingeseket kizárólag az uniós gépjárműipar használja fel. A WTO-tagokkal folytatott konzultációk során sem ellenezték ezt a változtatást a 4B. kategóriával kapcsolatban.

                     (4)

                     A módosító rendelet hatálybalépését követően a Bizottság szoros kapcsolatot tartott fenn az ACEA-val és a 4B. kategóriába tartozó acéltermékek (jelen esetben koreai) exportőreivel. Mivel a felhasználói iparág nem közvetlenül importálta a meghatározott célra történő felhasználásra vonatkozó követelmények hatálya alá tartozó terméket, az említett eljárás végrehajtása szoros együttműködést igényelt a behozatali eljárásban részt vevő valamennyi fél között, a kezdeti megrendelésektől kezdve egészen addig, amíg a behozatal el nem érte a termék végfelhasználóját. A Bizottság tudomására jutott az a tény, hogy nem az eredetileg elvárt módon működött a különböző gazdasági szereplők közötti szoros együttműködés, amely magában foglalta az uniós gépjárműiparnak kiadott meglévő engedélyek meghosszabbítását, az új engedélyek megadását az importőröknek, illetve a jogok és kötelezettségek átruházását a kapcsolódó ellátási láncban részt vevő különböző felek között. Ennek következtében a 4B. kategóriába tartozó behozatalok jelentős részére nem kerülhetett sor a módosított intézkedések hatálybalépését követően, annak ellenére, hogy a Bizottság, az exportőrök, az acélimportőrök, valamint az uniós tagállamok és harmadik országok nemzeti vámhatóságai szorosan együttműködtek az említett problémák megoldása érdekében. Az adminisztratív eljárás felgyorsítása sem volt lehetséges a szükséges, meghatározott célra történő felhasználási engedélyek megszerzése érdekében.

                     (5)

                     Úgy tűnt továbbá, hogy a hatékony, meghatározott célra történő felhasználási eljárás végrehajtására irányuló bármilyen megoldáshoz még több időre van szükség, anélkül, hogy garanciák lennének megfelelő és azonnali korrekciós intézkedésekre. Ez idő alatt a 4B. kategóriába tartozó termékek jelentős része vesztegel az Unió vámhatárán vámkezelésre várva. Ez jelentős és kedvezőtlen hatásokkal jár, sőt fennakadásokat okoz az „éppen időben” (just-in-time) elven alapuló ellátási láncokban, különösen azért, mert az uniós gépjárműipar jelentős mértékben használ fel nagyon speciális acélminőségeket. Az esetleges kedvezőtlen gazdasági következmények és azon tény miatt, hogy az ilyen korlátozások éles ellentétben állnak a Bizottság arra irányuló céljával, hogy az Unió érdekében biztosítsa a hagyományos kereskedelmi forgalmat, és miután meghallgatta az ügyben érintett valamennyi érdekelt felet, a Bizottság úgy véli, hogy az erre a kategóriára vonatkozó, meghatározott célra történő felhasználási eljárást vissza kell vonni.

                     (6)

                     Az (EU) 2019/159 végrehajtási rendeletet és mellékleteit ezért ismételten módosítani kell annak érdekében, hogy azok megfelelően tükrözzék az azt megelőzően fennálló helyzetet, hogy a módosító rendelet bevezette a 4A. és 4B. kategóriára vonatkozó, meghatározott célra történő felhasználási előírást.

                     (7)

                     A meghatározott célra történő felhasználási mechanizmus által leginkább érintett exportáló országgal, Koreával folytatott konzultációt követően a Bizottság úgy ítélte meg, hogy szintén módosítani kell az (EU) 2019/159 végrehajtási rendelet szerint meghatározott, az említett ország 4A. és 4B. termékkategóriákra vonatkozó vámkontingenseinek mennyiségét. Erre azért van szükség, hogy figyelembe vegyék azokat a gépjárműacél-mennyiségeket, amelyeket a 4A. termékkategória keretében hoztak be a módosító rendelet hatálybalépése óta, mivel azok behozatala – a meghatározott célra történő felhasználási mechanizmus miatt – nem volt lehetséges a 4B. termékkategória keretében.

                     (8)

                     A Bizottság továbbra is azon a véleményen van, hogy az Unió érdekében a későbbiekben egy specifikus mechanizmusra, vagy (amint a végrehajtási kérdések megoldódnak) egy meghatározott célra történő felhasználási eljárásra, vagy – létrehozásának módjától függetlenül – alternatív rendszerre van szükség a 4B. termékkategória keretében behozott gépjárműacélok elkülönítésére. A Bizottság ennek megfelelően újra fogja értékelni e kérdéseket az érdekelt felek észrevételein és javaslatain, valamint e termékkategóriát érintő egyéb fejleményeken alapuló jövőbeli felülvizsgálat keretében. Ezzel kapcsolatban azt is meg kell jegyezni, hogy a Bizottság a közelmúltban indította meg a Kínai Népköztársaságból származó – a 4. termékkategóriába tartozó – egyes korrózióálló acélok behozatalára vonatkozóan bevezetett dömpingellenes intézkedések kijátszására vonatkozó vizsgálatot (6).

                     (9)

                     Ezt a rendeletet visszamenőleges hatállyal kell felruházni, azaz 2019. október 1-jétől hatályon kívül kell helyezni a módosító rendelet által bevezetett, meghatározott célra történő felhasználási előírást. Ez lehetővé teszi azon esetleges védővámok visszatérítését is, amelyeket a módosító rendelet által megállapított vámkontingens alapján fizettek be, de amelyek e rendelet hatálybalépését követően már nem indokoltak.

                     (10)

                     Az e rendeletben előírt intézkedések összhangban vannak az (EU) 2015/478 rendelet 3. cikkének (3) bekezdése, illetve az (EU) 2015/755 rendelet 22. cikkének (3) bekezdése alapján létrehozott, védintézkedésekkel foglalkozó bizottság véleményével,

               ELFOGADTA EZT A RENDELETET:

            1. cikk

               (1)   Az (EU) 2019/159 végrehajtási rendelet 1. cikkének (2) bekezdése helyébe a következő szöveg lép:

                     „(2)   Az 1. és a 25. termékkategória kivételével az érintett termékkategóriák mindegyikének vonatkozásában minden vámkontingens egy része a IV. mellékletben meghatározott országok részére kerül felosztásra.”

               (2)   Az (EU) 2019/159 végrehajtási rendelet IV. mellékletének 1. pontjában – A vámkontingensek mennyisége – foglalt, 4A. és 4B. kategóriára vonatkozó szakasz helyébe az e rendelethez tartozó melléklet lép.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2019. október 1-jétől kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. január 15-én.

                  a Bizottság részéről

                  az elnök

               Ursula VON DER LEYEN

            (1)  HL L 83., 2015.3.27., 16. o.

            (2)  HL L 123., 2015.5.19., 33. o.

            (3)  A Bizottság (EU) 2019/159 végrehajtási rendelete (2019. január 31.) az egyes acéltermékek behozatalára vonatkozó végleges védintézkedések bevezetéséről (HL L 31., 2019.2.1., 27. o.).

            (4)  A Bizottság (EU) 2019/1590 végrehajtási rendelete (2019. szeptember 26.) az egyes acéltermékek behozatalára vonatkozó végleges védintézkedések bevezetéséről szóló (EU) 2019/159 végrehajtási rendelet módosításáról (HL L 248., 2019.9.27., 28. o.).

            (5)  Az Európai Parlament és a Tanács 952/2013/EU rendelete (2013. október 9.) az Uniós Vámkódex létrehozásáról (HL L 269., 2013.10.10., 1. o.).

            (6)  HL L 304., 2019.11.26., 10. o.

            MELLÉKLET

                        Termékszám

                        Termékkategória

                        KN- (TARIC-) kód

                        Felosztás országonként (ha alkalmazandó)

                        2019.2.2.–2019.6.30.

                        2019.7.1.–2020.6.30.

                        2020.7.1.–2021.6.30.

                        A kiegészítő vám vámtétele

                        Rendelésszám

                        A vámkontingens mennyisége (nettó tonna)

                        A vámkontingens mennyisége (nettó tonna)

                        A vámkontingens mennyisége (nettó tonna)

                        4.A (1)

                        Fémbevonatú lemez

                        TARIC-kódok: 7210410020 , 7210490020 7210610020 , 7210690020 , 7212300020 , 7212506120 , 7212506920 , 7225920020 , 7225990011 , 7225990022 , 7225990040 , 7225990091 , 7225990092 , 7226993010 , 7226997011 , 7226997091 , 7226997094

                        Koreai Köztársaság

                        69 571,10

                        328 792,63

                        180 804,79

                        25 %

                        09.8816

                        India

                        83 060,42

                        209 574,26

                        215 861,48

                        25 %

                        09.8817

                        Más országok

                        761 518,93

                        1 921 429,81

                        1 979 072,71

                        25 %

                            (2)

                        4.B (3)

                        KN-kódok: 7210 20 00 , 7210 30 00 , 7210 90 80 , 7212 20 00 , 7212 50 20 , 7212 50 30 , 7212 50 40 , 7212 50 90 , 7225 91 00 , 7226 99 10
                        TARIC-kódok: 7210410080 , 7210490080 , 210 61 00 80, 7210690080 , 7212300080 , 212 50 61 80, 7212506980 , 7225920080 , 225 99 00 25, 7225990095 , 7226993090 , 7226997019 , 7226997096

                        Kína

                        204 951,07

                        517 123,19

                        532 636,89

                        25 %

                        09.8821

                        Koreai Köztársaság

                        249 533,26

                        476 356,93

                        648 499,26

                        25 %

                        09.8822

                        India

                        118 594,25

                        299 231,59

                        308 208,54

                        25 %

                        09.8823

                        Tajvan

                        49 248,78

                        124 262,26

                        127 990,13

                        25 %

                        09.8824

                        Más országok

                        125 598,05

                        316 903,26

                        326 410,36

                        25 %

                            (4)

               (1)  Dömpingellenes vám hatálya alá tartozó termékek

               (2)  2019.2.2.–2019.3.31., 2019.7.1.–2020.3.31., 2020.7.1.–2021.3.31.: 09.8609.
            2019.4.1.–2019.6.30., 2020.4.1.–2020.6.30., 2021.4.1.–2021.6.30.: 09.8610

               (3)  Dömpingellenes vám hatálya alá nem tartozó termékek (ideértve a gépjárműipari termékeket is).

               (4)  2019.2.2.–2019.3.31., 2019.7.1.–2020.3.31., 2020.7.1.–2021.3.31.: 09.8611.
            2019.4.1.–2019.6.30., 2020.4.1.–2020.6.30., 2021.4.1.–2021.6.30.: 09.8612


title: A Bizottság (EU) 2020/41 végrehajtási rendelete (2020. január 13.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Αρσενικό Νάξου [Arseniko Naxou] [OEM])

text:
                  20.1.2020

                  HU

                  Az Európai Unió Hivatalos Lapja

                  L 15/1

         A BIZOTTSÁG (EU) 2020/41 VÉGREHAJTÁSI RENDELETE
         (2020. január 13.)
         egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről („Αρσενικό Νάξου” [Arseniko Naxou] [OEM])
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 50. cikke (2) bekezdése a) pontjának megfelelően a Bizottság közzétette az Európai Unió Hivatalos Lapjában (2) Görögország kérelmét az „Αρσενικό Νάξου” (Arseniko Naxou) elnevezés bejegyzésére.

                     (2)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért az „Αρσενικό Νάξου” (Arseniko Naxou) elnevezést be kell jegyezni,

               ELFOGADTA EZT A RENDELETET:

            1. cikk
            Az „Αρσενικό Νάξου” (Arseniko Naxou) (OEM) elnevezés bejegyzésre kerül.
            Az első bekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 1.3. osztályba (Sajtok) tartozó terméket jelöl.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. január 13-án.

                  a Bizottság részéről

                  az elnök nevében,

               Janusz WOJCIECHOWSKI

                  a Bizottság tagja

            (1)  HL L 343., 2012.12.14., 1. o.

            (2)  HL C 271., 2019.8.13., 68. o.

            (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság (EU) 2020/161 végrehajtási rendelete (2020. február 5.) a Bacillus subtilis DSM 17299 bojlercsirkék takarmány-adalékanyagaként való engedélyezésének megújításáról, valamint a 1137/2007/EK rendelet hatályon kívül helyezéséről (az engedély jogosultja: Chr. Hansen A/S) (EGT-vonatkozású szöveg)

text:
                  6.2.2020

                  HU

                  Az Európai Unió Hivatalos Lapja

                  L 34/28

         A BIZOTTSÁG (EU) 2020/161 VÉGREHAJTÁSI RENDELETE
         (2020. február 5.)
         a Bacillus subtilis DSM 17299 bojlercsirkék takarmány-adalékanyagaként való engedélyezésének megújításáról, valamint a 1137/2007/EK rendelet hatályon kívül helyezéséről (az engedély jogosultja: Chr. Hansen A/S)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának vagy megújításának feltételeiről és eljárásairól.

                     (2)

                     Az 1137/2007/EK bizottsági rendelet (2) 10 évre engedélyezte a Bacillus subtilis DSM 17299 brojlercsirkék takarmány-adalékanyagaként történő felhasználását.

                     (3)

                     Az 1831/2003/EK rendelet 14. cikke (1) bekezdésének megfelelően az említett engedély jogosultja kérelmet nyújtott be a Bacillus subtilis DSM 17299 brojlercsirkék takarmány-adalékanyagaként való engedélyezésének megújítására, kérelmezve, hogy az adalékanyagot az „állattenyésztésben alkalmazott adalékanyagok” kategóriába sorolják. A kérelemhez csatolták az 1831/2003/EK rendelet 14. cikkének (2) bekezdésében előírt adatokat és dokumentumokat.

                     (4)

                     Az Európai Élelmiszerbiztonsági Hatóság (a továbbiakban: Hatóság) 2019. április 2-i véleményében (3) megállapította, hogy a kérelmező által szolgáltatott adatok alapján az adalékanyag megfelel az engedélyezés jelenlegi feltételeinek. A Hatóság megerősítette korábbi következtetéseit, miszerint a Bacillus subtilis DSM 17299 biztonságosnak tekinthető a célfajok, az adalékanyaggal etetett állatokból származó termékek fogyasztói és a környezet szempontjából. Azt is megállapította azonban, hogy a fogyasztók belélegezhetik a szóban forgó adalékanyagot, és nem lehet következtetést levonni annak bőr- és szemirritáló, valamint bőrszenzibilizáló hatására vonatkozóan. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében.

                     (5)

                     A Bacillus subtilis DSM 17299 értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó adalékanyagra megadott engedélyt az e rendelet mellékletében meghatározottak szerint meg kell újítani.

                     (6)

                     A Bacillus subtilis DSM 17299 takarmány-adalékanyagként való engedélyezésének az e rendelet mellékletében megállapított feltételek szerinti megújítása következtében az 1137/2007/EK rendeletet hatályon kívül kell helyezni.

                     (7)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A mellékletben meghatározott, az „állattenyésztésben alkalmazott adalékanyagok” adalékanyag-kategóriába és a „bélflóra-stabilizálók” funkcionális csoportba tartozó adalékanyagra megadott engedély a mellékletben meghatározott feltételek mellett megújításra kerül.

            2. cikk
            A 1137/2007/EK rendelet hatályát veszti.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 5-én.

                  a Bizottság részéről

                  az elnök

               Ursula VON DER LEYEN

            (1)  HL L 268., 2003.10.18., 29. o.

            (2)  A Bizottság 1137/2007/EK rendelete (2007. október 1.) a Bacillus subtilis (O35) takarmány-adalékanyagként való engedélyezéséről (HL L 256., 2007.10.2., 5. o.).

            (3)  EFSA Journal 2019;17(4):5687.

            MELLÉKLET

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        CFU/kg 12 %-os nedvességtartalmú teljes értékű takarmányban

                           Kategória: állattenyésztésben alkalmazott adalékanyagok. Funkcionális csoport: bélflóra-stabilizálók.

                        4b1821

                        Chr. Hansen A/S

                           Bacillus subtilis DSM 17299

                           Az adalékanyag összetétele

                        Legalább 1,6 × 1010 CFU/g adalékanyagot tartalmazó Bacillus subtilis DSM 17299 készítmény
                        szilárd formában

                        Brojlercsirkék

                        –

                        8 × 108

                        –

                                    1.

                                    Az adalékanyag és az előkeverékek használati utasításában fel kell tüntetni a tárolási feltételeket és a hőkezeléssel szembeni stabilitást.

                                    2.

                                    Használata a következő engedélyezett kokcidiosztatikumok egyikét tartalmazó takarmányban megengedett: diklazuril, halofuginon, robenidin, dekokinát, narazin/nikarbazin, lazalocid-nátrium, maduramicin-ammónium, monenzin-nátrium, narazin, szalinomicin-nátrium vagy szemduramicin-nátrium.

                                    3.

                                    A szóban forgó adalékanyag bizonyítottan kompatibilis a hangyasavval.

                                    4.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között védőmaszkkal, bőrvédő eszközökkel és szemvédővel kell használni.

                        2030. február 26.

                           A hatóanyag jellemzése

                        A Bacillus subtilis DSM 17299 csíraképes spórái

                           Analitikai módszer
                            (1)

                        Számlálás: tripton-szója agart alkalmazó lemezkenéses módszer (EN 15784)
                        A Bacillus subtilis DSM 17299 azonosítása a takarmány-adalékanyagban:
                        Pulzáló erőterű gél-elektroforézis (PFGE)

               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2020/163 végrehajtási rendelete (2020. február 5.) a Trichoderma reesei DSM 32338 által termelt muramidázt tartalmazó készítmény hízópulykák, tenyészpulykák, tenyészcsirkék és más tenyészbaromfifajok takarmány-adalékanyagaként történő engedélyezéséről (az engedély jogosultja: DSM Nutritional Products Ltd., képviselője az Unióban: DSM Nutritional Products Sp. Z o.o) (EGT-vonatkozású szöveg)

text:
                  6.2.2020

                  HU

                  Az Európai Unió Hivatalos Lapja

                  L 34/34

         A BIZOTTSÁG (EU) 2020/163 VÉGREHAJTÁSI RENDELETE
         (2020. február 5.)
         a Trichoderma reesei DSM 32338 által termelt muramidázt tartalmazó készítmény hízópulykák, tenyészpulykák, tenyészcsirkék és más tenyészbaromfifajok takarmány-adalékanyagaként történő engedélyezéséről (az engedély jogosultja: DSM Nutritional Products Ltd., képviselője az Unióban: DSM Nutritional Products Sp. Z o.o)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.

                     (2)

                     Az 1831/2003/EK rendelet 7. cikkének megfelelően kérelmet nyújtottak be a Trichoderma reesei DSM 32338 által termelt muramidázt tartalmazó készítmény engedélyezése iránt. A kérelemhez csatolták az említett rendelet 7. cikkének (3) bekezdésében előírt adatokat és dokumentumokat.

                     (3)

                     Az említett kérelem az „állattenyésztésben alkalmazott adalékanyagok” adalékanyag-kategóriába sorolandó, Trichoderma reesei DSM 32338 által termelt muramidázt tartalmazó készítmény hízópulykák, tenyészpulykák, tenyészcsirkék és más tenyészbaromfifajok takarmány-adalékanyagaként történő engedélyezésére vonatkozik.

                     (4)

                     Az (EU) 2019/805 bizottsági végrehajtási rendelet (2) már engedélyezte a Trichoderma reesei DSM 32338 által termelt muramidázt tartalmazó készítmény bojlercsirkék és kevésbé jelentős hízóbaromfifajok takarmány-adalékanyagaként való felhasználását.

                     (5)

                     2019. április 2-i véleményében (3) az Európai Élelmiszerbiztonsági Hatóság (a továbbiakban: Hatóság) megállapította, hogy – a javasolt felhasználási feltételek mellett – a Trichoderma reesei DSM 32338 által termelt muramidázt tartalmazó készítmény nincs káros hatással sem az állati egészségre vagy a fogyasztók biztonságára, sem a környezetre. A Hatóság azt is megállapította azonban, hogy az adalékanyag bőr- és szemirritáló, valamint bőr- és légzőszervi szenzibilizáló hatású lehet. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében. Megállapította, hogy az adalékanyag hatékonyan javíthatja a takarmánybevitel-súlygyarapodás arányát. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                     (6)

                     A Trichoderma reesei DSM 32338 által termelt muramidázt tartalmazó készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.

                     (7)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „egyéb állattenyésztésben alkalmazott adalékanyagok” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 5-én.

                  a Bizottság részéről

                  az elnök

               Ursula VON DER LEYEN

            (1)  HL L 268., 2003.10.18., 29. o.

            (2)  A Bizottság (EU) 2019/805 végrehajtási rendelete (2019. május 17.) a Trichoderma reesei DSM 32338 által termelt muramidázt tartalmazó készítmény brojlercsirkék és kevésbé jelentős hízóbaromfifajok takarmány-adalékanyagaként történő engedélyezéséről (az engedély jogosultja: DSM Nutritional products Ltd., képviselője az EU-ban: DSM Nutritional Products Sp. Z.o.o) (HL L 132., 2019.5.20., 33. o.).

            (3)  EFSA Journal 2019;17(4):5686.

            MELLÉKLET

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        Aktivitási egység/kg 12 %-os nedvességtartalmú teljes értékű takarmányban

                           Kategória: állattenyésztésben alkalmazott adalékanyagok. Funkcionális csoport: egyéb állattenyésztésben alkalmazott adalékanyagok.

                        4d16

                        DSM Nutritional Products Ltd., képviselője az Unióban: DSM Nutritional Products Sp. Z.o.o

                        Muramidáz (EC 3.2.1.17)

                           Az adalékanyag összetétele

                        A Trichoderma reesei (DSM 32338) által termelt muramidázt (EC 3.2.1.17) (lizozim) tartalmazó készítmény, amelynek legkisebb aktivitása 60 000  LSU(F) 60 000 LSU(F)  (1)/g
                        Szilárd és folyékony formában

                        Tenyészcsirkék
                        Hízópulykák

                        –

                        25 000 25 000
                        LSU(F)

                                    1.

                                    Az adalékanyag és az előkeverékek használati utasításában fel kell tüntetni a tárolási feltételeket és a hőkezeléssel szembeni stabilitást.

                                    2.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között bőr- és légzésvédő eszközökkel kell használni.

                        2030. február 26.

                           A hatóanyag jellemzése

                        A Trichoderma reesei (DSM 32338) által termelt muramidáz (EC 3.2.1.17) (lizozim)

                        Tenyészpulykák

                           Analitikai módszer
                            (2)

                        A muramidáz mennyiségi meghatározása:
                        fluoreszcencián alapuló enzimvizsgálati módszer, amellyel meghatározható a fluoreszceinnel jelölt peptidoglikánt tartalmazó készítménynek 6,0 pH-érték mellett, 30 °C-on lezajló enzimkatalizált depolimerizációja.

                        Más tenyészbaromfifajok

               (1)  Egy LSU(F) egység az az enzimmennyiség, amely 12,5 μg/ml fluoreszceinnel jelölt peptidoglikán fluoreszkálását 6,0 pH-érték mellett, 30 °C-on percenként olyan mértékben növeli, amely körülbelül 0,06 nmol fluoreszcein-izotiocianát izomer fluoreszcenciájának felel meg.

               (2)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2020/165 végrehajtási rendelete (2020. február 5.) a Paenibacillus lentus DSM 32052 által termelt endo-1,4-béta-mannanáz brojlercsirkék, tojójércék, hízó- vagy tenyészpulykák és kevésbé jelentős baromfifajok takarmány-adalékanyagaként történő engedélyezéséről (az engedély jogosultja: Elanco GmbH), valamint a 786/2007/EK rendelet hatályon kívül helyezéséről (EGT-vonatkozású szöveg)

text:
                  6.2.2020

                  HU

                  Az Európai Unió Hivatalos Lapja

                  L 34/40

         A BIZOTTSÁG (EU) 2020/165 VÉGREHAJTÁSI RENDELETE
         (2020. február 5.)
         a Paenibacillus lentus DSM 32052 által termelt endo-1,4-béta-mannanáz brojlercsirkék, tojójércék, hízó- vagy tenyészpulykák és kevésbé jelentős baromfifajok takarmány-adalékanyagaként történő engedélyezéséről (az engedély jogosultja: Elanco GmbH), valamint a 786/2007/EK rendelet hatályon kívül helyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának vagy megújításának feltételeiről és eljárásairól.

                     (2)

                     A 786/2007/EK bizottsági rendelet (2) 10 évre engedélyezte a Paenibacillus lentus ATCC 55045 által termelt endo-1,4-béta-mannanáz brojlercsirkék takarmány-adalékanyagaként történő felhasználását.

                     (3)

                     Az említett engedély jogosultja az 1831/2003/EK rendelet 7. cikkével összefüggésben értelmezett 14. cikke (1) bekezdésének megfelelően kérelmet nyújtott be a Paenibacillus lentus DSM 32052 (korábban Paenibacillus lentus ATCC 55045) által termelt endo-1,4-béta-mannanáz brojlercsirkék takarmány-adalékanyagaként történő engedélyezésének megújítása iránt, kérelmezve, hogy az adalékanyagot az „állattenyésztésben alkalmazott adalékanyagok” kategóriába sorolják, valamint annak tojójércék, hízó- vagy tenyészpulykák és kevésbé jelentős baromfifajok takarmány-adalékanyagaként történő új felhasználásának engedélyezése iránt. A kérelemhez csatolták az 1831/2003/EK rendelet 14. cikke (2) bekezdésében és 7. cikke (3) bekezdésében előírt adatokat és dokumentumokat.

                     (4)

                     Az Európai Élelmiszerbiztonsági Hatóság (a továbbiakban: Hatóság) 2019. február 26-i véleményében (3) azt a következtetést vonta le, hogy a kérelmező által szolgáltatott adatok alapján az adalékanyag megfelel az engedélyezés feltételeinek. A Hatóság azt is megállapította, hogy a készítmény biztonságos a célfajokra, az adalékanyaggal táplált állatokból származó termékek fogyasztóira és a környezetre nézve. Az is megállapításra került, hogy a terméket potenciális légzőszervi szenzibilizálónak kell tekinteni. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében. Az adalékanyag hatékonyan javíthatja a tojójércék, hízó- vagy tenyészpulykák és a kevésbé jelentős baromfifajok takarmányának emészthetőségét.

                     (5)

                     A Paenibacillus lentus DSM 32052 által termelt endo-1,4-béta-mannanáz értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó adalékanyagra megadott engedélyt az e rendelet mellékletében meghatározottak szerint meg kell újítani.

                     (6)

                     A Paenibacillus lentus ATCC 55045 által termelt endo-1,4-béta-mannanáz takarmány-adalékanyagként való engedélyezésének az e rendelet mellékletében megállapított feltételek szerinti megújítása következtében a 786/2007/EK rendeletet hatályon kívül kell helyezni.

                     (7)

                     mivel semmilyen biztonsági ok nem indokolja az e rendelet által bevezetett módosítások azonnali alkalmazását, helyénvaló átmeneti időszakot biztosítani, amelynek során a Paenibacillus lentus ATCC 55045 által termelt endo-1,4-béta-mannanáz készítmény meglévő, az e rendelet hatálybalépésének napja előtt alkalmazandó szabályoknak megfelelő készletei a készletek kimerüléséig továbbra is forgalomba hozhatók és felhasználhatók.

                     (8)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „emészthetőséget fokozó anyagok” funkcionális csoportba tartozó adalékanyagra megadott engedély a mellékletben meghatározott feltételek mellett megújításra kerül.

            2. cikk
            A 786/2007/EK rendelet hatályát veszti.

            3. cikk
            A Paenibacillus lentus ATCC 55045 által termelt endo-1,4-béta-mannanáz és az azt tartalmazó előkeverékek és takarmánykeverékek, amelyeket 2020. február 26. előtt állítottak elő és címkéztek a 2020. február 26. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók.

            4. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 5-én.

                  a Bizottság részéről

                  az elnök

               Ursula VON DER LEYEN

            (1)  HL L 268., 2003.10.18., 29. o.

            (2)  a Bizottság 786/2007/EK rendelete (2007. július 4.) az endo-1,4-béta mannanáz EC 3.2.1.78 (Hemicell) takarmány-adalékanyagként való engedélyezéséről (HL L 175., 2007.7.5., 8. o.).

            (3)  EFSA Journal 2019; 17(3):5641.

            Melléklet

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        Aktivitási egység/kg 12 %-os nedvességtartalmú teljes értékű takarmányban

                           Kategória: állattenyésztésben alkalmazott adalékanyagok. Funkcionális csoport: emészthetőséget fokozó anyagok.

                        4a3i

                        Elanco GmbH

                        Endo-1,4-béta-mannanáz
                        EC 3.2.1.78

                           Az adalékanyag összetétele

                        A Paenibacillus lentus (DSM 32052) által termelt endo-1,4-béta-mannanáz készítmény,
                        amelynek minimális aktivitása 7,2 × 10 U  (1)/ml
                        Folyékony formában

                           A hatóanyag jellemzése

                        A Paenibacillus lentus (DSM 32052) által termelt endo-1,4-béta-mannanáz

                           Analitikai módszer
                            (2)

                        a redukáló cukrok (mannózekvivalens) 3,5-dinitroszalicilsavval történő reakcióján alapuló kolorimetriás módszer

                        Brojlercsirkék

                        –

                        7 920 0 U

                        –

                                    1.

                                    Az adalékanyag és az előkeverékek használati utasításában fel kell tüntetni a tárolási feltételeket és a hőkezeléssel szembeni stabilitást.

                                    2.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet felszámolni vagy minimálisra csökkenteni, akkor az adalékanyagot és az előkeverékeket egyéni védőeszközzel, többek között védőmaszkkal kell használni.

                        26.2.2030

                        Hízópulykák

                        Tojójércék

                        Tenyészpulykák

                        Kevésbé jelentős hízó-, tojó- és tenyészbaromfifajok

               (1)  1 U az az enzimmennyiség, amely percenként 0,72 mikrogramm redukáló cukrot (mannózekvivalenst) szabadít fel egy mannántartalmú szubsztrátból (szentjánoskenyérliszt) 7,5 pH mellett és 40 °C-on.

               (2)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2020/154 végrehajtási rendelete (2020. január 23.) egy szeszes italra vonatkozó földrajzi árujelzőnek az (EU) 2019/787 európai parlamenti és tanácsi rendelet 30. cikkének (2) bekezdése alapján történő bejegyzéséről Norsk Vodka/Norwegian Vodka

text:
                  6.2.2020

                  HU

                  Az Európai Unió Hivatalos Lapja

                  L 34/1

         A BIZOTTSÁG (EU) 2020/154 VÉGREHAJTÁSI RENDELETE
         (2020. január 23.)
         egy szeszes italra vonatkozó földrajzi árujelzőnek az (EU) 2019/787 európai parlamenti és tanácsi rendelet 30. cikkének (2) bekezdése alapján történő bejegyzéséről „Norsk Vodka”/„Norwegian Vodka”
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a szeszes italok meghatározásáról, leírásáról, megjelenítéséről, jelöléséről, a szeszes italok elnevezésének használatáról az egyéb élelmiszerek megjelenítése és jelölése során, a szeszes italok földrajzi árujelzőinek oltalmáról, a mezőgazdasági eredetű etil-alkohol és desztillátumok használatáról az alkoholtartalmú italokban, valamint a 110/2008/EK rendelet hatályon kívül helyezéséről szóló, 2019. április 17-i (EU) 2019/787 európai parlamenti és tanácsi rendeletre (1) és különösen annak 30. cikke (2) bekezdésére,
         mivel:

                     (1)

                     A Bizottság a 110/2008/EK európai parlamenti és tanácsi rendelet (2) 17. cikkének (5) bekezdésével összhangban megvizsgálta Norvégiának a „Norsk Vodka”/„Norwegian Vodka” földrajzi árujelző bejegyzésére vonatkozó, 2016. november 25-i kérelmét.

                     (2)

                     A 110/2008/EK rendeletet felváltó (EU) 2019/787 rendelet 2019. május 25-én lépett hatályba. Az említett rendelet 49. cikkének (1) bekezdésével összhangban a 110/2008/EK rendeletnek a földrajzi árujelzőkre vonatkozó III. fejezete 2019. június 8-án hatályát vesztette.

                     (3)

                     Miután megállapította, hogy a kérelem megfelel a 110/2008/EK rendeletnek, a Bizottság a műszaki dokumentáció főbb előírásait az említett rendelet 17. cikkének (6) bekezdése alapján közzétette az Európai Unió Hivatalos Lapjában (3) az (EU) 2019/787 rendelet 50. cikke (4) bekezdése első albekezdésének megfelelően.

                     (4)

                     A Bizottsághoz nem érkezett az (EU) 2019/787 rendelet 27. cikkének (1) bekezdése szerinti felszólalás.

                     (5)

                     Ezért helyénvaló rendelkezni a „Norsk Vodka”/„Norwegian Vodka” jelölés földrajzi árujelzőként történő bejegyzéséről.

               ELFOGADTA EZT A RENDELETET:

            1. cikk
            A „Norsk Vodka”/„Norwegian Vodka” földrajzi árujelző bejegyzésre kerül. Ez a rendelet az (EU) 2019/787 rendelet 30. cikke (4) bekezdésének megfelelően megadja a „Norsk Vodka”/„Norwegian Vodka” elnevezésnek az ugyanazon rendelet 21. cikkében említett oltalmat.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. január 23-án

                  a Bizottság részéről,

                  az elnök nevében,

               Janusz WOJCIECHOWSKI

                  a Bizottság tagja

            (1)  HL L 130., 2019.5.17., 1. o.

            (2)  Az Európai Parlament és a Tanács 110/2008/EK rendelete (2008. január 15.) a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról, valamint az 1576/89/EGK tanácsi rendelet hatályon kívül helyezéséről (HL L 39., 2008.2.13., 16. o.).

            (3)  HL C 241., 2019.7.17., 11. o.


title: A Bizottság (EU) 2020/185 Végrehajtási Rendelete (2020. február 7.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Pasta di Gragnano [OFJ])

text:
                  12.2.2020

                  HU

                  Az Európai Unió Hivatalos Lapja

                  L 39/2

         A BIZOTTSÁG (EU) 2020/185 VÉGREHAJTÁSI RENDELETE
         (2020. február 7.)
         az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Pasta di Gragnano” [OFJ])
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 53. cikke (1) bekezdése első albekezdésének megfelelően a Bizottság megvizsgálta Olaszország kérelmét, amely a 969/2013/EU bizottsági végrehajtási rendelet (2) alapján bejegyzett „Pasta di Gragnano” oltalom alatt álló földrajzi jelzéshez kapcsolódó termékleírás módosításának jóváhagyására irányul.

                     (2)

                     A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában (3).

                     (3)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

               ELFOGADTA EZT A RENDELETET:

            1. cikk
            A „Pasta di Gragnano” (OFJ) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 7-én.

                  a Bizottság részéről,

                  az elnök nevében,

               Janusz WOJCIECHOWSKI

                  a Bizottság tagja

            (1)  HL L 343., 2012.12.14., 1. o.

            (2)  A Bizottság 969/2013/EU végrehajtási rendelete (2013. október 2.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Pasta di Gragnano (OFJ)] (HL L 270., 2013.10.11., 1. o.).

            (3)  HL C 325., 2019.9.30., 15. o.


title: A Bizottság (EU) 2020/531 végrehajtási rendelete (2020. április 16.) a közvetlen kifizetésekből és a területalapú, illetve állatokkal kapcsolatos vidékfejlesztési intézkedésekből folyósított előlegek szintje tekintetében az 1306/2013/EU európai parlamenti és tanácsi rendelet 75. cikke (1) bekezdésének harmadik albekezdésétől, valamint a közvetlen kifizetések tekintetében az említett rendelet 75. cikke (2) bekezdésének első albekezdésétől való, a 2020-as igénylési évet érintő eltérésről

text:
                  17.4.2020

                  HU

                  Az Európai Unió Hivatalos Lapja

                  L 119/1

         A BIZOTTSÁG (EU) 2020/531 VÉGREHAJTÁSI RENDELETE
         (2020. április 16.)
         a közvetlen kifizetésekből és a területalapú, illetve állatokkal kapcsolatos vidékfejlesztési intézkedésekből folyósított előlegek szintje tekintetében az 1306/2013/EU európai parlamenti és tanácsi rendelet 75. cikke (1) bekezdésének harmadik albekezdésétől, valamint a közvetlen kifizetések tekintetében az említett rendelet 75. cikke (2) bekezdésének első albekezdésétől való, a 2020-as igénylési évet érintő eltérésről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 75. cikke (3) bekezdésére,
         mivel:

                     (1)

                     Az 1306/2013/EU rendelet 75. cikke (1) bekezdésének harmadik albekezdése értelmében a tagállamoknak október 16-tól november 30-ig lehetőségük van előleg fizetésére, melynek mértéke az 1307/2013/EU európai parlamenti és tanácsi rendelet (2) szerinti közvetlen kifizetések esetében legfeljebb 50 %, az 1305/2013/EU európai parlamenti és tanácsi rendelet (3) szerinti területalapú, illetve állatokkal kapcsolatos támogatási intézkedések esetében pedig legfeljebb 75 % lehet.

                     (2)

                     Az 1306/2013/EU rendelet 75. cikkének (2) bekezdése előírja, hogy az ugyanazon cikk (1) bekezdésben említett kifizetésekre – így a közvetlen kifizetésekre biztosított előlegek fizetésére is – csak a rendelet 74. cikke értelmében elvégzendő adminisztratív és helyszíni ellenőrzéseket követően kerülhet sor. A vidékfejlesztés keretébe tartozó területalapú, illetve állatokkal kapcsolatos támogatási intézkedések esetében ugyanakkor az 1306/2013/EU rendelet 75. cikkének (2) bekezdése megengedi, hogy az előlegeket a tagállamok a rendelet 59. cikkének (1) bekezdése szerinti adminisztratív ellenőrzések befejezését követően kifizessék.

                     (3)

                     A COVID-19 által okozott világjárvány következtében kialakult jelenlegi helyzet, valamint a tagállamokban bevezetett jelentős mozgáskorlátozási intézkedések miatt minden tagállamnak kivételes igazgatási nehézségekkel kell szembenéznie. Ezek a nehézségek azzal a kockázattal járnak, hogy késleltetik az ellenőrzések elvégzését és azt követően a támogatás kifizetését. A mezőgazdasági termelők ugyanakkor ki vannak téve a pandémia okozta gazdasági zavaroknak, valamint pénzügyi nehézségekkel és likviditási problémákkal küzdenek.

                     (4)

                     E kivételes körülmények fennállására tekintettel szükséges könnyíteni a helyzeten az 1306/2013/EU rendelet 75. cikke (1) bekezdésének harmadik albekezdésétől való eltérés révén, lehetővé téve, hogy a tagállamok nagyobb összegű előleget fizessenek a 2020-as igénylési év kedvezményezettjeinek.

                     (5)

                     Ezenfelül, e példa nélküli, kivételes körülményekre tekintettel indokolt eltérést biztosítani az 1306/2013/EU rendelet 75. cikke (2) bekezdésének első albekezdésétől, lehetővé téve, hogy a közvetlen kifizetésekből nyújtott előlegek a 809/2014/EU bizottsági végrehajtási rendelet (4) 28. és 29. cikke szerinti adminisztratív ellenőrzések elvégzését követően folyósíthatók legyenek. Egyúttal biztosítani kell, hogy az eltérés ne veszélyeztesse a hatékony és eredményes pénzgazdálkodást, és ne sérüljön a megfelelő szintű garanciák nyújtásának követelménye. Ennek megfelelően az eltéréssel élni kívánó tagállamok felelőssége meghozni minden olyan intézkedést, amely a túlfizetések elkerüléséhez szükséges, illetve a jogosulatlanul kifizetett összegek gyors és tényleges visszafizettetését szolgálja. Mindezek mellett az 1306/2013/EU rendelet 7. cikke (3) bekezdésének b) pontjában említett vezetőségi nyilatkozat hatályát ki kell terjeszteni az említett eltérés alkalmazására a 2021-es pénzügyi év tekintetében.

                     (6)

                     Az e rendeletben előírt intézkedések összhangban vannak a Mezőgazdasági Alapok Bizottságának, a közvetlen kifizetésekkel foglalkozó bizottságnak és a Vidékfejlesztési Bizottságnak a véleményével,

               ELFOGADTA EZT A RENDELETET:

            1. cikk
            Az 1306/2013/EU rendelet 75. cikke (1) bekezdésének harmadik albekezdésétől eltérve a 2020-as igénylési év tekintetében a tagállamok az 1307/2013/EU rendelet I. mellékletében felsorolt közvetlen kifizetésekből legfeljebb 70 %-os mértékű, az 1306/2013/EU rendelet 67. cikkének (2) bekezdése szerinti vidékfejlesztési támogatásokból pedig legfeljebb 85 %-os mértékű előleget folyósíthatnak.

            2. cikk
            Az 1306/2013/EU rendelet 75. cikke (2) bekezdésének első albekezdésétől eltérve a 2020-as igénylési év tekintetében a tagállamok az 1307/2013/EU rendelet I. mellékletében felsorolt közvetlen kifizetésekből az 1306/2013/EU rendelet 74. cikke értelmében elvégzett adminisztratív ellenőrzések elvégzését követően folyósíthatnak előleget.

            3. cikk
            Az e rendelet 2. cikkét alkalmazó tagállamok az 1306/2013/EU rendelet 7. cikke (3) bekezdésének b) pontja szerint készítendő vezetőségi nyilatkozatba belefoglalják, hogy a 2021-es pénzügyi év tekintetében kizárták a kedvezményezettek részére történő túlfizetéseket, a jogosulatlanul kifizetett összegek pedig a szükséges információk ellenőrzését követően gyorsan és ténylegesen visszafizettetésre kerültek.

            4. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. április 16-án.

                  a Bizottság részéről

                  az elnök

               Ursula VON DER LEYEN

            (1)  HL L 347., 2013.12.20., 549. o.

            (2)  Az Európai Parlament és a Tanács 1307/2013/EU rendelete (2013. december 17.) a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről (HL L 347., 2013.12.20., 608. o.).

            (3)  Az Európai Parlament és a Tanács 1305/2013/EU rendelete (2013. december 17.) az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról és az 1698/2005/EK tanácsi rendelet hatályon kívül helyezéséről (HL L 347., 2013.12.20., 487 o.).

            (4)  A Bizottság 809/2014/EU végrehajtási rendelete (2014. július 17.) az 1306/2013/EU európai parlamenti és tanácsi rendelet alkalmazási szabályainak az integrált igazgatási és kontrollrendszer, a vidékfejlesztési intézkedések és a kölcsönös megfeleltetés tekintetében történő megállapításáról (HL L 227., 2014.7.31., 69. o.).